Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 4 มี.ค.65
Daily Focus - บล.ฟินันเซีย ไซรัส ประจำวันที่ 4 มี.ค.65
4 มี.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังอยู่ในช่วงแกว่ง Sideways โดยวันนี้คาดอ่อนตัวลงหาระดับ 1,690+- จุด ตามบรรยากาศการลงทุนที่เป็นลบมากขึ้น ความผันผวนของดัชนียังค่อนข้างสูงและยังคงถูกกดดันจากสถานการณ์สงครามรัสเซีย-ยูเครนที่ยังน่ากังวล แม้การเจรจารอบ 2 จะตกลงสร้างเส้นทางอพยพพลเรือน แต่หากยังไม่มีข้อตกลงหยุดยิง ทำให้ยังไม่มีพัฒนาการที่ผ่อนคลายขึ้น ขณะที่มาตรการคว่ำบาตรยังเข้มข้นขึ้นอย่างต่อเนื่องซึ่งจะยิ่งกระทบเศรษฐกิจในภูมิภาคและยิ่งเป็นลบหากกินเวลานาน
ขณะที่ราคา Commodity ที่ปรับขึ้นยิ่งสร้างแรงกดดันต่อเงินเฟ้อและมีโอกาสทำให้เศรษฐกิจเข้าสู่ภาวะ Stagflation ซึ่งทำให้ธนาคารกลางโดยเฉพาะ FED และ ECB ดำเนินนโยบายการเงินยากขึ้น เรามองว่าหากสงครามไม่ยุติลงด้วยการถอนทหารของรัสเซีย คาดว่ามาตรการคว่ำบาตรจะยังคงอยู่ส่งผลเสียต่อเศรษฐกิจระยะยาว
โดยฝั่งตลาดอาเซียนจะได้รับผลกระทบที่จำกัดมากกว่า ส่วนหุ้นที่คาดว่าจะสามารถ Outperform ยังคงเป็นกลุ่ม Value และ Domestic Play ซึ่งยังได้อานิงส์จากเศรษฐกิจในประเทศที่ฟื้น